《燕京杂咏三首 其一》
清代·陈学洙

万里风烟古北平，萧萧牧马遍龙城。旌旗晓接长杨苑，刁斗宵催细柳营。

辇下公卿多结客，市中屠狗亦成名。儒冠拓落知何事，自笑江东一步兵。

作者简介：（1638—1719）清江苏长洲人，字左原。康熙二十三年举人。性情笃厚，守节操极严。工诗文，其古诗古朴深秀，近体意致淡荡。有《西田诗集》、《响山夕集》。